Simão

Simão Pedro Fonseca Sabrosa, yleensä vain Simão (s. 31. lokakuuta 1979 Constantim, Vila Real, Portugali) on portugalilainen jalkapalloilija. Hän on pelipaikaltaan laitalinkki.

Simão tunnetaan hyvänä erikoistilannepelaajana, erityisesti varmana rangaistuspotkulaukojana.

 Seurajoukkueura 
Simão valmistui Lissabonin Sportingin nuorisoakatemiasta, kuten esimerkiksi huippupelaajat Luís Figo ja Cristiano Ronaldo. Vuonna 1999 hän siirtyi Barcelonaan 15 miljoonan euron siirtosummalla. Kahden alavireisen kauden jälkeen Simão palasi takaisin kotimaahansa ja siirtyi toiseen lissabonilaisseuraan Benficaan 13 miljoonalla eurolla.

Simãon suosio kasvoi Benficassa nopeasti ja hän nousi yhdeksi fanien suosikiksi. Hänestä tuli myös pian joukkueen kapteeni. Kuuden kauden aikana Simão oli jokaisen kauden päätteeksi joukkueensa paras maalintekijä. Hän pelasi Benficassa yhteensä 230 ottelua ja teki niissä 95 maalia kaikki kilpailut mukaan lukien. Tänä aikana hän julkaisi myös kaksi kirjaa sekä DVD:n auttaakseen lapsia oppimaan pelaamaan jalkapalloa.

Ensimmäisinä neljänä kautenaan lissabonilaisseurassa Simão teki yli kymmenen maalia kaudessa. Kauden 2005–2006 Mestarien liigassa Simão teki maalin Manchester Unitedia ja hallitsevaa mestarijoukkuetta Liverpoolia vastaan.

Kesällä 2005 Simãon huhuttiin siirtyvän Englannin Valioliigan Liverpooliin, mikä ei kuitenkaan toteutunut.Liverpool confident they will land £8m Simao Independent. Viitattu 26.6.2009 Seuraavan vuoden kesällä useat eurooppalaisseurat, muun muassa englantilainen Arsenal ja espanjalainen Valencia,  ilmoittivat olevansa kiinnostuneita Simãosta. Hän päätti kuitenkin jäädä Benficaan.

26. heinäkuuta 2007 Benfica ilmoitti hyväksyneensä 20 miljoonan euron ostotarjouksen Simãosta, ja näin hän siirtyi Atlético Madridiin. Ensimmäisellä kaudellaan hän pelasi 30 ottelua ja teki niissä seitsemän maalia. Seuraavalla kaudella 2008–2009 Simão jäi historian kirjoihin tekemällä Atlético Madridin pääsarjahistorian 4000. maalin.Simão entra en la historia del Atlético al marcar el gol 4.000 Atlético de Madrid. Viitattu 26.6.2009 

Kaudelle 2009–2010 Simão valittiin joukkueen kapteenistoon, ja hän kuului päävalmentaja Abel Resinon luottopelaajiin. Simão teki 14. tammikuuta 2010 kaksi maalia Copa del Reyn ottelussa Recreativoa vastaan, kun Atlético voitti 5–1 ja eteni cupin puolivälieriin. Atlético lähti otteluun 3–0-takaa-ajoasemasta. Joukkue voitti kauden päätteeksi historian ensimmäisen Eurooppa-liigan sekä eteni Copa del Reyn loppuotteluun, jossa se kuitenkin hävisi Sevillalle.

Ennen varsinaisen sarjakauden 2010–2011 alkua Atlético Madrid kohtasi edelliskauden Mestarien liigan voittajan italialaisen Internazionalen 27. elokuuta 2010 pelatussa UEFA Super Cupin ottelussa. Atlético Madrid voitti ottelun numeroin 2–0 Simãon toimiessa joukkueen kapteenina.

13. joulukuuta 2010 madridilaisseuran puheenjohtaja Enrique Cerezo ilmoitti Simãon halusta siirtyä turkkilaisseura Beşiktaşiin tulevan talven siirtoikkunan aikana.Cerezo: "Simao quería irse porque no le hemos hecho ninguna oferta" Marca. Viitattu 20.12.2010.  Siirto vahvistettiin yhdeksän päivää myöhemmin.Simão Sabrosa abandona el Atlético de Madrid y ficha por el Besiktas clubatleticodemadrid.com Viitattu 23.12.2010.

 Maajoukkueura 

Simão ei pystynyt osallistumaan vuoden 2002 MM-kilpailuihin loukkaantumisen takia. Vuoden 2004 EM-kilpailuissa, jotka järjestettiin Portugalissa, hän oli mukana. Joukkue eteni loppuotteluun saakka, mutta siinä se hävisi Kreikalle.

Vuoden 2006 MM-kilpailuissa Simão onnistui maalinteossa rangaistuspotkusta alkulohko-ottelussa Meksikoa vastaan. Myöhemmin turnauksen puolivälierissä Portugalin ja Englannin välinen ottelu venyi aina rangaistuspotkukilpailuun saakka: Simão onnistui omassa rangaistuspotkussaan, ja kilpailu päättyi lopulta 3–1 Portugalin hyväksi.

Vuoden 2008 EM-kilpailuissa Simão pelasi yhteensä kolme ottelua mutta ei onnistunut maalinteossa. Portugali putosi puolivälierissä hävittyään Saksalle numeroin 3–2.

Simão oli neljällä osumallaan Portugalin paras maalintekijä vuoden 2010 MM-karsinnoissa. Hän ratkaisi kahdella maalillaan muun muassa tärkeän viimeisen karsintaottelun Unkaria vastaan .

27. elokuuta 2010 Simão ilmoitti jättävänsä maajoukkuetehtävät henkilökohtaisten syiden vuoksi.Portugal Winger Simao Retires From International Football Goal. Viitattu 28.8.2010.

 Saavutukset 
Benfica:
Portugalin cup: 2004
Portugalin pääsarjamestaruus: 2005
Portugalin supercup: 2005

Atlético Madrid:
Eurooppa-liiga: 2010
UEFA Super Cup: 2010

 Lähteet 

 Aiheesta muualla 
 Simãon virallinen sivusto  
 Simão Football Database -sivustolla 

Simao
Simao
Simao